Sihr rastavljanja - Wikipedia

# Sihr rastavljanja

### From Wikipedia

  Glavni članak: Sihr

## [izmijeni] Definicija sihra rastavljanja

To je sihr kojim se rastavlja muž od žene ili se njime izaziva neprijateljstvo i mržnja među prijateljima ili poslovnim partnerima.

## [izmijeni] Vrste

1. Razdvajanje čovjeka od majke

2. Razdvajanje sina od oca

3. Razdvajanje braće

4. Razdvajanje poslovnih i drugih prijatelja

5. Razdvajanje čovjeka i žene. (Ova vrsta je najopasnija i najraširenija).

## [izmijeni] Simptomi sihra rastavljanja

1. Iznenadno pretvaranje ljubavi u mržnju,

2. Stalno sumnjičenje među supružnicima,

3. Neprihvatanje izvinjenja i opravdanja,

4. Uveličavanje povoda za svađu i raskol iako su oni beznačajni.

5. Mijenjanje muževe slike u očima žene i žene u očima muža, tako da muž vidi svoju ženu u ružnom liku, makar ona bila izrazito lijepa. Razlog je tome što šejtan koji je zadužen za sihr njeno lice ćini ružnim, prikazujući svoj lik na njenom licu. Žena vidi svog muža u strašnom i užasavajućem liku.

6. Odvratnost opsihrenog prema svakom djelu koje poduzima njegov supružnik.

7. Odvratnost prema mjestu gdje boravi njegov supružnik. (Tako ćete vidjeti čovjeka koji je van kuće sasvim normalan, ali sa samim ulaskom u kuću osjeti žestoku tjeskobu)).

Hafiz Ibnu Kesir, Allah mu se smilovao, rekao je: "Znak utjecaja sihra na razdvajanje muža od žene je u tome da jedno drugo vide u ružnom liku... ili nečemu drugom sličnom tome."

## [izmijeni] Kako nastaje sihr rastavljanja

Čovjek koji hoće da napravi nekom sihr, ode kod sihirbaza te od njeg zatraži da određenu osobu rastavi od njegova supružnika. Sihirbaz od njeg zatraži ime čovjeka kome hoće da napravi sihr, ime njegove majke, i nešto od njegovih ličnih stvari (dlaku iz kose, odjevni predmet i dr.) Ako ovaj ne može doći do njegove lične stvari, onda mu napravi sihr na vodu ili nešto drugo i naredi mu da prolije na put onome kome je namijenjen sihr. Kada ovaj nagazi na to, potpadne pod uticaj sihra. Ponekad mu naredi da mu sihr stavi u jelo ili piće.

## [izmijeni] Liječenje

Liječenje se sastoji iz tri etape:

Prva etapa: Period prije liječenja.

Potrebno je uraditi slijedeće stvari:

1. Osigurati pravu vjersku atmosferu tako što će se izbaciti slike i kipovi iz kuće u kojoj se liječi kako bi se oslobodio pristup melekima.

2. Zatražiti od bolesnog sve zapise i hamajlije koje posjeduje otprije i spaliti ih.

3. Odstraniti iz kuće muziku i muzičke instrumente.

4. Odstraniti sve ono što se kosi sa šeriatom, kao npr. muškarac koji nosi zlato, otkrivena žena ili pušač.

5. Bolesnom i njegovoj porodici održati predavanje o ispravnom vjerovanju s ciljem da se iz njihovih srca odstrani svako oslanjanje na bilo koga drugog osim Allaha, dželle šanuhu.

6. Upoznati se sa njegovim stanjem tako što će mu se postaviti nekoliko pitanja iz kojih će se saznati simptomi ili većina simptoma bolesti kao:

- Vidiš li svoju ženu povremeno u ružnom liku?

- Svađate li se zbog beznačajnih stvari?

- Jesi li smiren izvan kuće a kad se vratiš osjetiš tegobu u duši?

- Osjeća li neko od njih dvoje tjeskobu prilikom spolnog odnosa?

- Osjeća li neko od njih dvoje uznemirenost ili sanja uznemiravajuće snove?

Nastaviti sa pitanjima, pa ako se nađu dva ili više od nabrojenih simptoma treba početi s liječenjem.

7. Uzeti abdest prije nego što se počne s liječenjem i onima oko sebe narediti to isto.

8. Ako je bolesnik žensko, ne počinjati liječenje dok joj se ne uveže i pričvrsti odjeća da se ne bi otkrila tokom liječenja.

9. Ne liječiti namirisanu, našminkanu, nepokrivenu, ženu dok se ne obuče po propisima šeriata.

10. Žensku osobu liječiti samo uz prisustvo mahrema (njenih najbližih muških srodnika).

11. Zatražiti pomoć od Uzvišenog Allaha.

Druge dvije etape zavise od stanja u kojem se nađe bolesnik nakon rukje pa će na osnovu bolesnikovog stanja odrediti dalji postupak liječenja.

Preuzeto sa: "http://bs.wikipedia.org../../../s/i/h/Sihr_rastavljanja.html"

Kategorije: Egzorcizam

##### Views

- Članak
- Razgovor
- Trenutna verzija

##### Pretraga